Document ID: 31997R1595

NEUVOSTON ASETUS (EY) N:o 1595/97,
annettu 24 päivänä heinäkuuta 1997,
tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi annetun asetuksen (EY) N:o 3066/95 muuttamisesta ja asetuksen (ETY) N:o 1988/93 kumoamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
asetuksessa (EY) N:o 3066/95 (1) tiettyjen Eurooppa-sopimuksissa määrättyjen maataloutta koskevien myönnytysten mukauttamiseksi riippumattomasti siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamista varten määrättyjen toimenpiteiden voimassaoloa jatkettiin asetuksen (EY) N:o 1194/96 (2) nojalla 31 päivään joulukuuta 1996 ja asetuksen (EY) N:o 2490/96 (3) nojalla 31 päivään joulukuuta 1997,
komissio ja kyseiset assosioituneet maat päättivät neuvottelunsa Eurooppa-sopimusten lisäpöytäkirjoista 6 päivänä maaliskuuta 1995 annettujen neuvoston ohjeiden mukaisesti,
liian lyhyiden määräaikojen vuoksi Eurooppa-sopimusten lisäpöytäkirjat eivät voi tulla voimaan 1 päivänä heinäkuuta 1997; näin ollen tiettyjen edellä mainituissa pöytäkirjoissa määrättyjen, maatalousalalla 1 päivästä heinäkuuta 1997 sovellettavien myönnytysten muutoksia ei voida toteuttaa edellä mainittujen pöytäkirjojen voimaantulon yhteydessä,
edellä mainittujen muutosten toteuttaminen on kuitenkin olennainen osa Eurooppa-sopimusten lisäpöytäkirjoja koskevien neuvottelujen tuloksia; lisäksi olisi varmistettava sopusointuinen siirtyminen asetuksella (EY) N:o 3066/95 riippumattomasti siirtymäkauden aikana sovellettavaksi säädetystä maataloutta koskevasta, 31 päivästä joulukuuta 1997 sovellettavasta etuuskohtelujärjestelmästä Eurooppa-sopimusten lisäpöytäkirjoissa määriteltäviin uusiin maataloutta koskeviin etuuskohtelujärjestelmiin,
näin ollen asetuksessa (EY) N:o 3066/95 säädetyt toimenpiteet olisi mukautettava muuttamalla mainittua asetusta siten, että Eurooppa-sopimusten lisäpöytäkirjoista toteutettujen, maatalousalaa koskevien neuvottelujen tulosten täytäntöönpano aikaistettaisiin alkavaksi 1 päivänä heinäkuuta 1997, ja
tässä asetuksessa tarkoitettujen myönnytysten monivuotisen toteuttamisen varmistamiseksi olisi yksinkertaistamisen vuoksi poistettava tämän asetuksen soveltamisen keston rajoittaminen 31 päivään joulukuuta 1997; lisäksi olisi annettava tiettyjä säännöksiä, mukaan lukien asetuksen (ETY) N:o 1988/93 (4) kumoaminen, joilla mahdollistettaisiin sopusointuinen siirtyminen tällä asetuksella perustetusta riippumattomasta järjestelmästä lisäpöytäkirjoissa määrättyyn sopimusperusteiseen järjestelmään,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 3066/95 seuraavasti:
1. Poistetaan 2-7 artiklan 2 kohdasta sana "väliaikaisen".
2. Korvataan 9 artikla seuraavasti:
"9 artikla
Komissio hallinnoi asetuksen (EY) N:o 1798/94 (*) 2-4 artiklan mukaisesti tariffikiintiöitä, joiden järjestysnumero on suurempi kuin 09.5100.
(*) EYVL N:o L 189, 23.7.1994, s. 1, asetus sellaisena kuin se on viimeksi muutettuna asetuksella (EY) N:o 921/96 (EYVL N:o L 126, 24.5.1996, s. 1)."
3. Lisätään 10 artiklan jälkeen artiklat seuraavasti:
"10 a artikla
Määrät, jotka on tapauksen mukaan joko tuotu tai jotka on jaettu tuontia varten vuoden 1997 osalta tässä asetuksessa, ennen sen muuttamista asetuksella (EY) N:o 1595/97 (**) ja asetuksessa (EY) N:o 1798/94 säädettyjen myönnytysten yhteydessä, luetaan täysimääräisesti vuodelle 1997 tämän asetuksen, sellaisena kuin se on muutettuna asetuksella (EY) N:o 1595/97, liitteissä määrättyihin määriin.
10 b artikla
Komissio tekee 8 artiklassa säädettyä menettelyä noudattaen tämän asetuksen sellaiset tekniset mukautukset, mukaan lukien kodifioidun toisinnon julkaiseminen, jotka osoittautunevat tarpeellisiksi yhdistetyn nimikkeistön tai Taric-koodien muutosten takia tai 1 artiklassa tarkoitettujen kaikkien Eurooppa-sopimusten tarkistamiseksi tehtyjen pöytäkirjojen ja muiden yhdistetyn nimikkeistön 22 lukuun kuuluvia tuotteita koskevien sopimusten voimaantulon jälkeen.
10 c artikla
1. Edellä 1 artiklassa tarkoitettujen Eurooppa-sopimusten tarkistamiseksi tehtyjen lisäpöytäkirjojen voimaantulopäivästä alkaen kussakin kyseisessä pöytäkirjassa määrätyillä myönnytyksillä korvataan tämän asetuksen liitteissä määrätyt myönnytykset, lukuun ottamatta yhdistetyn nimikkeistön 22 ryhmään kuuluvia tuotteita koskevia myönnytyksiä.
2. Asetuksen (EY) N:o 1798/94 2-4 artiklat pysyvät voimassa sellaisten tässä asetuksessa säädettyjen kiintiöiden osalta, joiden järjestysnumero on suurempi kuin 09.5100, sekä vastaavien kiintiöiden osalta, joista on määrätty 1 artiklassa tarkoitettujen Eurooppa-sopimusten tarkistamiseksi tehdyissä lisäpöytäkirjoissa, sanotun kuitenkaan rajoittamatta 1 kohdan soveltamista.
(**) EYVL N:o L 216, 8.8.1997, s. 1."
4. Poistetaan 11 artiklan toinen kohta.
5. Korvataan liitteet I-VI tämän asetuksen liitteenä olevilla liitteillä I-VI.
2 artikla
Kumotaan asetus (ETY) N:o 1988/93.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1997, lukuun ottamatta yhdistetyn nimikkeistön 22 ryhmään kuuluvia tuotteita koskevia myönnytyksiä, joita sovelletaan 1 päivästä tammikuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä heinäkuuta 1997.

Labels: 3
18
6